દૃષ્ટીકોણઃ રાહુલ ગાંધી આઉટ તો નહીં થાય, પણ રન બનાવશે?\nરાહુલ ગાંધીને કોંગ્રેસ પાર્ટીના અધ્યક્ષ બનાવવાની વાતો રાજકારણમાં સંભળાઈ રહી છે

47 વર્ષના રાહુલ 2004માં સાંસદ બન્યા હતા. તેઓ લગભગ દોઢ દાયકાથી રાજકારણમાં હોવા છતાં તે ખાનદાની વારસો સંભાળવા તૈયાર હોય તેવું નથી માનવામાં આવતું, શક્ય છે કે પછી તે પોતે જ જોખમ લેવાથી ડરે છે.

તમને આ પણ વાંચવું ગમશે

13 વર્ષોની ઍપ્રિન્ટિસશિપ બાદ, હવે ચર્ચા ચાલી રહી છે કે રાહુલને આખરે પાર્ટી અધ્યક્ષ બનાવી દેવામાં આવશે. 

હજુ એ વાતની પુષ્ટી નથી કરવામાં આવી કે તેમને ગુજરાત ચૂંટણીના પરિણામ આવ્યા પહેલા અધ્યક્ષ બનાવવામાં આવશે કે પછી.

ઇંદિરા જયંતિના દિવસે અધ્યક્ષ બનશે રાહુલ?

19 નવેમ્બરના રોજ રાહુલ ગાંધીને અધ્યક્ષ બનાવવા એલાન થવાની શક્યતા છે

કહેવામાં આવે છે કે કોંગ્રેસમાં આ મુદ્દે બે અભિપ્રાય છે. એક જૂથ ઇચ્છે છે કે ગુજરાતનાં પરિણામ આવે તે પહેલા જ રાહુલ ગાંધીને અધ્યક્ષ ઘોષિત કરી દેવામાં આવે. તેનાથી કાર્યકર્તાઓમાં ઉત્સાહ વધશે. 

ચર્ચા તો એવી પણ છે કે કદાચ ઇંદિરા જયંતિના અવસરે 19 નવેમ્બરના રોજ તેમને પાર્ટીનાં શીર્ષ નેતા બનાવવાનું એલાન થાય.

જ્યારે બીજો જૂથ એવું વિચારે છે કે જો ગુજરાતમાં જીત મળે છે તો તેઓ અલગ પ્રકારના ઉત્સાહના માહોલમાં અધ્યક્ષ બનશે. જો સફળતા ન મળી તો અધ્યક્ષ તરીકે તેમની બોણી નિષ્ફળતા સાથે તો નહીં થાય

'કીપિંગ ફિંગર્સ ક્રોસ્ડ' વાળી મુદ્રામાં કોંગ્રેસ

પહેલા પણ રાહુલ ગાંધીએ આશા જગાવીને લોકોને નિરાશ કર્યા છે

રાહુલ ગાંધી પહેલાં પણ ઘણી વખત આશા જગાવીને પાર્ટીના સમર્થકોને નિરાશ કરી ચૂક્યા છે. તે ક્યારેક અજ્ઞાતવાસ પર ગયા, પરત ફર્યા તો લોકોએ કહ્યું 'છવાઈ ગયા.‘

તેમણે ઘણી રજાઓ લીધી, નાનીના ઘરે જતા રહ્યા, પરત ફર્યા તો તેઓ જવાબોના સવાલ માગવા લાગ્યા. હવે ફરી એક વખત આશા જાગવા લાગી છે. 

પરંતુ કોંગ્રેસીઓ દૂધના દાઝેલા છે, પંજા છાપ અત્યારે 'કીપિંગ ફિંગર્સ ક્રોસ્ડ' વાળી મુદ્રામાં છે. એ આશંકા હજુ પણ છે કે રાહુલનું ફૉર્મ ક્યાંક ફરી ન બગડી જાય.

ખરાબ થવા પર પણ તેઓ આઉટ તો નહીં થાય પણ આશાઓ કરમાઈ જશે. 

કોંગ્રેસ પર નજર રાખનારાં વરિષ્ઠ પત્રકાર અપર્ણા દ્વિવેદી કહે છે, "રાહુલ જાણે છે કે અત્યારે નહીં, તો ક્યારેય નહીં. હવે તેમની પાસે વધુ સમય નથી. તેમણે જલદી અધ્યક્ષ પદની જવાબદારી સંભાળવી પડશે."

રાહુલની પીઆર મશીનરી ચુસ્ત

રાહુલ ગાંધી સોશિઅલ મીડિયા પર પહેલા કરતા વધુ એક્ટીવ થયા છે

રાહુલની ચમકનું વધવું અને ઘટવું ઘણી વખત મોદીના પ્રભામંડળ સાથે જોડાવા લાગે...\n\ntl;dr:
બે વર્ષ પહેલા ખાનગી વાતચીતમાં એક કોંગ્રેસી નેતાએ રાહુલ ગાંધી વિશે કહ્યું હતું, "તે એક એવા બેટ્સમેન છે જે ન આઉટ થઈ રહ્યા છે, ન રન બનાવી રહ્યા છે, ઓવર હાથમાંથી નીકળી રહી છે."